Afghaanse nasionale krieketspan - Wikipedia
Afghaanse nasionale krieketspan
Volle lid (2017)
t Indië op M. Chinnaswamy-stadion, Bangalore; 14–18 Junie 2018
t Wes-Indië op Bharat Ratna Shri Atal Bihari Vajpayee Ekana-krieketstadion, Lucknow; 27–29 November 2019
(0 gelykop, 0 onbeslis)
t Skotland op Willowmoore-park, Benoni; 19 April 2009
t Wes-Indië op Bharat Ratna Shri Atal Bihari Vajpayee Ekana-krieketstadion, Lucknow; 11 November 2019
2 (eerste in 2015)
Groepfase (in 2015 en 2019)
2 (eerste in 2009)
Kampioen (in 2018)
t Ierland op P. Sara-stadion, Colombo; 1 Februarie 2010
t Wes-Indië op Bharat Ratna Shri Atal Bihari Vajpayee Ekana-krieketstadion, Lucknow; 17 November 2019
4 (eerste in 2010)
Super 10 (in 2016)
Die Afghaanse nasionale krieketspan (Pasjtoe: د افغانستان د کريکټ ملي لوبډله; Persies: تیم ملی کریکت افغانستان) verteenwoordig die land Afghanistan in internasionale krieket en is die 12de Toetslidland. Krieket word sedert die middel van die 19de eeu in Afghanistan gespeel, maar dit is net in onlangse jare wat die nasionale span sukses kon behaal. Afghanistan is tans (25 Januarie 2020) tiende op die IKR-toetsranglys, tiende op die eendagranglys, en sewende op die Twintig20-wêreldranglys.
Die Afghaanse Krieketraad is in 1995 gestig en het in 2001 ’n geaffilieerde lid van die Internasionale Krieketraad (IKR) geword en in 2003 ’n lid van die Asiatiese Krieketraad (AKR). Hulle is die twaalfde volle lid van die Internasionale Krieketraad (IKR), en die vyfde in Asië, nadat hulle – saam met Ierland – op 22 Junie 2017 bekroon is met toetsstatus.
Afghanistan se opgradering binne die IKR het gekom nadat hulle amper ’n dekade lank internasionale krieket gespeel het. Afghanistan is ook die eerste span wat volle status verkry het, nadat hulle vanaf 2001 tot in 2013 ’n assosiaatlid was en ook die enigste assosiaatlid was wat aan ’n vername IKR internasionale kriekettoernooi deelgeneem het. Hulle het op 23 Februarie 2019 die rekord vir die hoogste internasionale T20-telling met hul 278/3 oor Ierland op Rajiv Gandhi Internasionale Krieketstadion, Dehradun, aangeteken.
Van hul onlangse prestasies sluit in die kwalifisering vir beide die krieketwêreldbekertoernooie in 2015 en 2019; tydens die 2015-toernooi het Afghanistan sy eerste krieketwêreldbekeroorwinning aangeteken, nadat hulle Skotland verslaan het.
As gevolg van die voortgesette burgeroorlog sedert 2001 en gereelde terreuraanvalle deur die Taliban, asook ’n gebrek aan fasiliteite op ’n internasionale standaard, is die nasionale krieketspan gedwonge om sy tuiswedstryde in sy buurlande te speel. Van Afghanistan se amptelike tuiswedstryde is al in Indië, Sri Lanka en die Verenigde Arabiese Emirate gespeel.
1.4 Krieketwêreldbeker 2015
1.6 Op pad na toetsstatus
1.7 Opkoms as ’n toetsnasie
1.8 Krieketwêreldbeker 2019
Voor-EDI-geskiedenis[wysig | wysig bron]
Die eerste bekende krieketwedstryd in Afghanistan is gedurende die Eerste Anglo-Afghaanse Oorlog in 1839 deur Britse soldate in Kaboel gespeel. Maar in teenstelling met die meeste ander lande het die Britte geen blywende nalatenskap van krieket agtergelaat nie, en dit sou meer as ’n honderd jaar neem voordat krieket na Afghanistan terugkeer. Gedurende die 1990’s het krieket onder die Afghaanse vlugtelinge in Pakistan gewildheid verwerf, en die Afghaanse Krieketraad is daar in 1995 gestig. Ná hul hervestiging in Afghanistan het hulle voortgegaan om krieket te speel. Nes al die ander sportsoorte is krieket eers deur die Taliban verbied, maar in 2000 het krieket ’n uitsondering geword (dit was die enigste sport in Afghanistan wat deur die Taliban toegelaat is) en die Afghaanse Krieketfederasie het in die volgende jaar ’n geassosieerde lid van die Internasionale Krieketraad geword. Die Afghaanse krieketstil weerspieël die ontwikkelingsagtergrond in Pakistanse vlugtelingkampe, en is nie anders as die algemene stylkenmerk van Pakistanse krieket nie, soos die klem op vinnig boulwerk en polsdraaikolfwerk.
Die Afghaanse nasionale span is die volgende jaar genooi om in die tweede vlak van Pakistanse plaaslike krieket te speel, en dié toer het internasionale media-aandag aan Afghaanse krieket besorg, aangesien die VS-geleide invasie in Afghanistan begin het, terwyl die Afghaanse span in Pakistan was. Tydens die vyf-wedstrydtoer het die span drie wedstryde verloor en in twee gelykop gespeel.
In 2001 het die Afghaanse span aan ’n toer van vier wedstryde na Pakistan deelgeneem, en Peshawar asook Rawalpindi besoek; hulle het Pakistan ook in 2003 en 2004 besoek. In 2004 het Afghanistan aan die AKR-trofee in Kuala Lumpur – die plaaslike kwalifiseringskompetisie vir die IKR-trofee – deelgeneem en respektabel vertoon, die hoogtepunt was ’n verrassende oorwinning oor die gasheer Maleisië.
Die Afghaanse span het in 2003 aan twee Pakistanse toernooie deelgeneem, en in daardie jaar hul eerste wedstryd gewen. Hulle het in 2004 begin om aan plaaslike Asiatiese toernooie deel te neem, en sesde tydens hul eerste AKR-trofee geëindig. Hulle het in 2006 meer suksesvol begin word, en as naaswenner ná Bahrein tydens die Midde-Oosteerse beker geëindig en ’n MKK-span, insluitende die voormalige Engelse kaptein Mike Gatting, met 171 lopies in Mumbai verslaan. Gatting is ná ’n eend kleedkamer toe gestuur.
Die Afghaanse span het gedurende die somer in 2006 na Engeland getoer en ses van sewe wedstryde gewen. Drie van hul oorwinnings was teen die county-spanne Essex, Glamorgan en Leicestershire. Tydens die AKR-trofee in dieselfde jaar het hulle derde geëindig, nadat hulle Nepal in ’n uitspeelwedstryd verslaan het.
Die Afghaanse span het in 2007 sy eerste toernooi gewen en die AKR se T20-beker met Oman gedeel, nadat hulle in die eindstryd gelykop gespeel het. Afghanistan het in 2008 sy kwalifisering vir die Krieketwêreldbeker 2011 in Jersey afgeskop, en afdeling vyf van die Wêreldkrieketliga gewen. Hulle het dieselfde jaar derde tydens die AKR-elite-trofee geëindig, en ’n tweede agtereenvolgende Wêreldkrieketliga-toernooi, die afdeling vier in Tanzanië, later die jaar gewen.
In Januarie 2009 het Afghanistan in die Wêreldbekerkwalifikasie gevorder nadat hulle afdeling drie van die Wêreldkrieketliga in Buenos Aires gewen en die tabel volgens lopietempo bo Uganda en Papoea-Nieu-Guinee afgesluit het.
EDI-status[wysig | wysig bron]
Die Afghaanse nasionale span in Rotterdam tydens die Wêreldkrieketliga se afdeling een in 2010
Tydens die kwalifiserende toernooi vir die Krieketwêreldbeker 2011 het Afghanistan versuim om vir dié toernooi te kwalifiseer, maar hulle het EDI-status vir vier jaar verwerf. Hul eerste EDI-wedstryd was teen Skotland in die uitspeelwedstryd om die vyfde plek, hulle het die Skotte reeds voorheen tydens die toernooi verslaan, en het ook die keer met 89 lopies gewen.
Tydens die Interkontinentale beker in 2009-10 het Afghanistan sy eerste eersterangse wedstryd teen ’n Zimbabwe XI in ’n vierdaagse wedstryd in Mutare gespeel. Gedurende dié wedstryd, wat gelykop geëindig het, het die Afghaanse kolwer Noor Ali honderdtalle in albei sy beurte aangeteken, waarvolgens hy slegs die vierde speler geword het om dié prestasie in ’n eersterangse debuut te maak. Later, in Augustus 2009, het hulle tydens dieselfde kompetisie teen Nederland op die VRA-krieketveld te staan gekom, en ’n wedstryd met ’n lae telling met 1 paaltjie gewen.
Afghanistan het daarna aan die AKR se T20-beker in die Verenigde Arabiese Emirate deelgeneem. Afghanistan is in Groep A geloot, ’n groep wat Afghanistan aan die einde van die groepfase ná oorwinnings in al hul vyf groepwedstryde gewen het. In die halfeindstryd het Afghanistan Koeweit met 8 paaltjies verslaan. In die eindstryd het hulle teen die gasheer, die Verenigde Arabiese Emirate te staan gekom, en hulle met 84 lopies verslaan.
Op 1 Februarie 2010 het Afghanistan sy eerste T20-wedstryd teen Ierland gespeel, maar met 5 paaltjies verloor. Op 13 Februarie 2010 het Afghanistan eers die Verenigde Arabiese Emirate met 4 paaltjies verslaan en sodoende vir die T20-wêreldbeker in April 2010 in Wes-Indië gekwalifiseer. Later dieselfde jaar het hulle Ierland met 8 paaltjies in die eindstryd van die kwalifikasie vir die T20-wêreldbeker verslaan en sodoende die kwalifiserende toernooi gewen. Afghanistan is tydens die T20-wêreldbeker in 2010 in Groep C geloot, saam met Indië en Suid-Afrika. Tydens hul openingswedstryd teen Indië het die openingskolwer Noor Ali 50 lopies aangeteken en sodoende Afghanistan tot ’n telling van 115 in hul 20 boulbeurte geneem. Ondanks dié telling het hulle die wedstryd met 8 paaltjies verloor. In hul tweede wedstryd teen Suid-Afrika is die span op een stadium op ’n 14/6 beperk, voordat ’n laat jagtog deur Mirwais Ashraf en Hamid Hassan Afghanistan 88 almal uit laat aanteken, wat tot ’n nederlaag met 59 lopies gelei het.
Die Afghaanse span se Interkontinentale beker is in 2010 met oorwinnings oor Ierland, Kanada, Skotland en Kenia voortgesit, voordat hulle Skotland met 7 paaltjies in die eindstryd in Doebai verslaan. In 2010 het hulle ook die AKR-elite-trofee in Koeweit gewen, nadat hulle Nepal in die eindstryd verslaan en derde tydens die afdeling een van die Wêreldkrieketliga in Nederland geëindig het. Afghanistan het aan die kriekettoernooi tydens die Asiatiese Spele 2010 in die Volksrepubliek China deelgeneem en die silwermedalje ingepalm, nadat hulle teen Bangladesj in die eindstryd verloor het.
In 2011 het Afghanistan tydens die Interkontinentale beker 2011–13 begin speel. Hulle het Kanada geklop en teen die Verenigde Arabiese Emirate gelykop gespeel. In die gelyktydige EDI-liga het hulle twee wedstryde teen Kanada gewen en is twee keer deur die Verenigde Arabiese Emirate verslaan.
In Desember 2011 het Afghanistan aan die AKR se T20-beker in Nepal deelgeneem, waar hulle saam met Hongkong, Oman, Koeweit en die Maledive in een groep geplaas is. Dit was ’n kwalifiserende toernooi vir die T20-wêreldbeker in 2012, maar Afghanistan het alreeds vir dié toernooi in die Verenigde Arabiese Emirate gekwalifiseer.
Afghanistan het sy eerste EDI-wedstryd teen ’n volle lid van die IKR in Februarie 2012 teen Pakistan in Sharjah gespeel. In Augustus 2012 het Afghanistan ook teen Australië vir een EDI-wedstryd in Sharjah te staan gekom.
In Maart 2013 het hulle twee T20I-wedstryde teen Skotland en die Verenigde Arabiese Emirate gespeel en in albei wedstryde geseëvier. Hulle het ook twee EDI-wedstryde tydens die Wêreldkrieketliga teen dieselfde teenstanders gewen. Afghanistan het ná die twee oortuigende oorwinnings die tweede plek in die tabel met Skotland gedeel, wat aan hulle ’n hupstoot besorg het om vir die Krieketwêreldbeker 2015 te kwalifiseer.
Ierland het die Wêreldkrieketliga met 24 punte gewen, en Afghanistan eindig tweede met 19 punte en kwalifiseer sodoende vir die Krieketwêreldbeker. Nederland, op die vierde plek, het die volgende maand teen Namibië te staan gekom, terwyl die vyfde Verenigde Arabiese Emirate in Maart Ierland gehuisves het.
Afghanistan het Skotland ook ’n duidelike nederlaag tydens hul Interkontinentale bekerwedstryd in Aboe Dhabi toegedien. Afghanistan (275: Shah 67*, Davey 4–53) het Skotland (125: Taylor 48*, Dawlatzai 6–57 en 145: Coetzer 57, Dawlatzai 5–37) met ’n beurt en 5 lopies verslaan. Izatullah Dawlatzai het elf paaltjies geneem.
Assosiaatlid[wysig | wysig bron]
Afghanistan het op 27 Junie 2013 ’n assosiaatlid van die IKR geword. Die besluit is tydens die IKR se jaarlikse vergadering op 26 Junie 2013 in Londen, Engeland, geneem en is bygewoon deur die hoof- uitvoerende beampte van die Afghaanse Krieketraad Dr Noor Muhammad Murrad. Die aansoek is die vorige jaar deur die Asiatiese Krieketraad op grond van die voortgesette vordering onder die voormalige hoof- uitvoerende beampte van die Afghaanse Krieketraad, Dr Hamid Sheenwari, veral in krieket, gemaak.
“ Afghanistan is die enigste land wat die geassosieerde lidmaatskap binne ’n kort tyd ontvang het as beloning vir die pogings wat Afghanistan aangewend het om krieket te bevorder. ”
As ’n assosiaatlid ontvang Afghanistan ’n hoër befondsing en, nog belangriker, meer blootstelling vir die passievolle en kriekethonger spelers uit die oorloggeteisterde Afghanistan. Voorheen het die IKR jaarliks $700 000 se befondsing aan Afghanistan betaal, wat volgens die status as ’n assosiaatlid $850 000 geword het.
In Maart 2013 is Afghanistan ’n hupstoot gegee nadat ’n tweejaarse Memorandum van verstandhouding tussen die krieketrade van Afghanistan en Pakistan ten einde van die ontwikkeling van krieket in Afghanistan met die oog op die Krieketwêreldbeker 2015 onderteken is.
Die Pakistanse Krieketraad voorsien die Afghaanse span van tegniese en professionele ondersteuning, insluitende spelopvoedingsprogramme, afrigtingskursusse, vaardigheids- en prestasie-analise, asook kursusse oor die optrede van skeidsregters en kuratore. Hoëprestasiekampe vir opkomende spelers word ook gereël. Die Nasionale Krieketakademie van die Pakistanse Krieketraad ondersteun ook die tegniese, taktiese, mentale en fisiese vaardighede, en bied lesinge oor dotering, antikorrupsie en verskillende gedragskodes aan. Oor die finansiering van die projek sal later besluit word, waarvan die Nasionale Krieketakademie se aktiwiteite waarskynlik gesubsidieer sal word.
In April 2013 is aan die Afghaanse Krieketraad $422 000 (sowat 22 400 000 AFN) van die IKR se doelgerigte hulp- en uitvoeringsprogram toegeken. Die wêreldbeheerliggaam van krieket het die toegif tydens sy Internasionale Ontwikkelingsraad se vergadering in Doebai goedgekeur.
Die Afghaanse Krieketraad se hoof- uitvoerende beampte, Noor Mohammad Murad, het bekendgemaak dat die raad altesaam $1 million as bystand aangevra het. "Die IKR het $422 000 vir nou goedgekeur. Hulle sal binne twee of drie weke ’n afvaardiging stuur om die AKR te besoek, en sal daarvandaan besluit of die res van die geld goedgekeur word, al dan nie." het Murad verduidelik.
Die geld, wat oor drie jaar uitbetaal sal word, is daarop gemik om meer mededingende spanne onder die volle, assosiaat- en geassosieerde lede te bevorder. Voorheen het lande soos Nederland, Skotland, Wes-Indië, Zimbabwe en Ierland al ondersteuning deur ’n soortgelyke program geniet. Volgens ’n IKR-verklaring is die befondsing vir die ontwikkeling van die Nasionale Krieketakademie in Kaboel bedoel.
In Julie 2014 het Afghanistan vir hul eerste volle reeks teen ’n volle lid na Zimbabwe getoer. Die EDI-reeks het 2–2 en die eersterangse reeks 1–1 geëindig.
Krieketwêreldbeker 2015[wysig | wysig bron]
Op 3 Oktober 2013 het Afghanistan Kenia verslaan en sodoende tweede tydens die Wêreldkrieketliga afgesluit en vir die Krieketwêreldbeker 2015 gekwalifiseer, hulle het die algeheel 20ste span geword wat tydens ’n krieketwêreldbekertoernooi verskyn het. Afghanistan het sy pad na Australië en Nieu-Seeland in 2015 gebaan deur Kenia vir die tweede keer duidelik in Sharjah te verslaan, en hul eerste deelname aan ’n krieketwêreldbekertoernooi verseël. Hulle het tweede tydens die Wêreldkrieketliga geëindig — nege oorwinnings in 14 wedstryde — en by Ierland, Skotland en die Verenigde Arabiese Emirate as vierde deelnemende assosiaatlid aangesluit.
Afghanistan het sy EDI-wêreldbekerdebuut teen Bangladesj op die Manuka-ovaal in Canberra, Australië, gemaak. Dié wedstryd het in ’n nederlaag met 105 lopies geëindig.
Tydens die toernooi het die Afghaanse span teen gevestigde krieketnasies soos Australië, Indië, Sri Lanka, Nieu-Seeland en Engeland te staan gekom. Hul kwalifisering vir die toernooi was ’n geskiedkundige gebeurtenis vir krieket in Afghanistan, aangesien dat die span baie spelers ingesluit het wat die spel in vlugtelingkampe in Pakistan opgetel het.
Op 26 Februarie 2015 het Afghanistan sy eerste wêreldbekerwedstryd gewen nadat hulle Skotland met 1 paaltjie verslaan het. Die span het egter alle oorblywende wedstryde verloor en is tydens die groepfase uit die toernooi uitgeskakel.
Na-wêreldbeker-toere[wysig | wysig bron]
Die Afghaanse span het Zimbabwe in Oktober 2015 vir die tweede keer besoek en ’n geskiedkundige EDI-reeks ná ’n oorwinning met 73 lopies in Bulawayo met 3–2 beklink. Afghanistan het destyds die eerste nie-toets-nasie geword om ’n bilaterale EDI-reeks teen ’n volle lid te wen. Met hul oorwinning oor Zimbabwe op 25 Desember 2015 het Afghanistan vir die eerste keer die beste tien op die ranglys betree.
Die Afghaanse krieketspan het in September en Oktober 2016 na Bangladesj getoer om drie EDI-wedstryde te speel. Dit was Afghanistan se eerste volle reeks teen ’n volle lid behalwe vir Zimbabwe en die eerste bilaterale reeks tussen dié twee spanne. Voor die EDI-reeks het Afghanistan teen die Bengaalse Krieketraad XI in Fatullah vir ’n opwarmingswedstryd te staan gekom. Afghanistan het die opwarmingswedstryd met 66 lopies gewen en Bangladesj die EDI-reeks met 2–1. Die Afghaanse krieketspan het in Desember 2016 na die Verenigde Arabiese Emirate getoer om teen die gasheer te speel. Die toer het drie T20I-wedstryde bevat en Afghanistan het dié reeks met 3–0 gewen.
In Februarie 2017 het die Internasionale Krieketraad eersterangse status aan Afghanistan se plaaslike vierdaagse kompetisie toegeken.
Die Afghaanse span het in Januarie en Februarie 2017 na Zimbabwe getoer. Dié toer het vyf EDI-wedstryde bevat. Voor die EDI-reeks het die Afghaanse A-span vyf "nieamptelike" EDI-wedstryde teen die Zimbabwiese A-span gespeel. Al daardie wedstryde is as Lys-A-wedstryde aangewys. Afghanistan het die aanvanklike Lys-A-reeks met 4–1 en die EDI-reeks met 3–2 gewen.
Die Ierse span het in Maart 2017 na Indië getoer om teen Afghanistan ’n reeks wedstryde, bestaande uit drie T20-wedstryde, vyf EDI-wedstryde en ’n Interkontinentale bekerwedstryd, te speel. Al die wedstryde is in Groter Noida aangebied. Die Afghaanse span was baie suksesvol, nadat hulle beide die T20I-reeks 3–0 en die EDI-reeks 3–2 gewen het; Afghanistan het in die proses ’n nuwe T20I-rekord van 11 agtereenvolgende oorwinnings opgestel. Afghanistan het ook die Interkontinentale bekerwedstryd met ’n beurt en 172 lopies gewen.
Die Afghaanse span het in Junie 2017 ’n verdere toer onderneem en dié keer teen Wes-Indië te staan gekom. Dié toer was Afghanistan se eerste bilaterale toer teen ’n volle lidland behalwe vir Zimbabwe. (Later die maand het Afghanistan op sy eie toetsstatus verkry). Die toer was minder suksesvol vir Afghanistan, wat in die T20-reeks duidelik met 3–0 verslaan is. Hulle het tydens die EDI-reeks beter gevaar en ’n 1–1-gelykop behaal, nadat die laaste wedstryd sonder resultaat uitgespoel is. Afghanistan het sy eerste oorwinning oor Sri Lanka tydens die Asiatiese beker in 2018 aangeteken.
Op pad na toetsstatus[wysig | wysig bron]
Afghanistan het as naaswenner van die T20-wêreldbekerkwalifikasie vir die T20-wêreldbeker 2012 in Sri Lanka gekwalifiseer en is met Indië en Engeland in een groep geplaas. In die eerste wedstryd teen Indië op 19 September het Afghanistan die loot gewen en verkies om veldwerk te doen. Indië het 159/5 in 20 boulbeurte aangeteken, maar Afghanistan het dié teiken nie behaal nie en 136 in 19.3 boulbeurte aangeteken. In die tweede wedstryd teen Engeland op 21 September het Afghanistan die loot gewen en weer verkies om veldwerk te doen. Engeland het ’n teiken van 196/5 (20 boulbeurte) opgestel, maar Afghanistan is na 17.2 boulbeurte op 80 uitgeboul. Beide Engeland en Indië het tot die Super 8 gevorder, terwyl Afghanistan as gevolg van die wedstryd uit die toernooi uitgeskakel is.
Op 24 November 2013 het Afghanistan Kenia verslaan en sodoende vir die T20-wêreldbeker in 2014 gekwalifiseer. In Maart 2014 het Afghanistan Hongkong tydens die T20-wêreldbeker 2014 verslaan, maar hulle kon nie tot die volgende Super 10 vorder nie, nadat hulle in die twee volgende wedstryde deur onderskeidelik Bangladesj en Nepal verslaan is.
Afghanistan het aan die T20-wêreldbeker in 2016 in Indië deelgeneem. Hul derde wedstryd was teen die volle lid Zimbabwe en Afghanistan het uitstekend gespeel en Zimbabwe met 59 lopies verslaan. Afghanistan het vervolgens tot die Super 10 gevorder, terwyl Zimbabwe uitgeskakel is. Afghanistan het vir die eerste keer die tweede rondte van ’n T20-wêreldbekertoernooi gemaak. Afghanistan het die latere kampioen Wes-Indië in hul laaste wedstryd tydens die toernooi verslaan, maar versuim om tot die halfeindstryd te vorder.
Op 25 Junie 2016 is Lalchand Rajput as hoofafrigter van Afghanistan benoem en het by die Pakistanse Inzamam ul Haq oorgeneem. Sy eerste toer was in Julie en Augustus teen Skotland, Ierland en Nederland. Hy is bo Mohammad Yousuf, Herschelle Gibbs en Corey Collymore verkies. Rajput het ’n kontrak vir twee jaar onderteken, maar dié besluit was aan die toer na Europa geheg.
In Julie 2016 het die Afghaanse Krieketraad ’n strategiese plan bekendgemaak en teikens vir die Afghaanse span opgestel om teen 2019 onder die ses beste EDI-spanne en teen 2025 onder die beste drie spanne in beide T20I en EDI-krieket te wees. Om dit te bereik het die Afghaanse Krieketraad ’n aansoek aan die Raad vir Beheer van Krieket in Indië voorgelê, waarvolgens jaarliks bilaterale wedstryde teen Indië en spanne wat Indië besoek gespeel sal word. Shafiq Stanikzai, hoof- uitvoerende beampte van die Afghaanse Krieketraad, het gesê dat die konsep aan die Raad vir Beheer van Krieket in Indië se president Anurag Thakur in Mei voorgelê is en verdere besprekings gedurende die jaarlikse vergadering van die IKR in Edinburg in Junie 2016 gehou is.
Op 22 Junie 2017 het die Internasionale Krieketraad aan beide Afghanistan en Ierland volle toetsstatus toegeken. In Desember 2017 het die IKR bevestig dat Afghanistan in laat 2018 sy eerste toets teen Indië sal speel. Volgens die IKR se toekomstige toerprogram vir 2019–23 sal Afghanistan in dié tydperk 13 toetse speel. In Januarie 2018 het beide die Afghaanse Krieketraad en die Raad vir Beheer van Krieket in Indië bevestig dat die toets in Junie op die M. Chinnaswamy-stadion in Bangalore gespeel sal word. In Junie 2018 het Afghanistan sy eerste toetswedstryd teen die gasheer Indië met ’n beurt en 262 lopies verloor, ondanks die feit dat hulle in staat was om ’n sterk Indiese span in die eerste beurt uit te boul.
Opkoms as ’n toetsnasie[wysig | wysig bron]
In Maart 2019 het Afghanistan teen Ierland sy eerste oorwinning in sy tweede toetswedstryd aangeteken, en sodoende na Engeland en Pakistan die derde toetsnasie geword wat daarin kon slaag.
In September 2019 het Afghanistan die gasheer Bangladesj met ’n hoë telling in ’n eenmalige toetstoer verslaan. Nadat reën uitgesak het is die wedstryd amper afgelas, maar die weer het uiteindelik opgeklaar, en die draai-eenheid van Afghanistan toegelaat om die laaste vier paaltjies te neem, waardeur hulle ’n geskiedkundige oorwinning oor een van die beste toetsspanne aangeteken het.
Afghanistan het tydens die Krieketwêreldbekerkwalifikasie in 2018 tot die eindstryd gevorder en toe Wes-Indië in dié wedstryd verslaan. Hulle het sodoende vir die Krieketwêreldbeker 2019 gekwalifiseer, die tweede krieketwêreldbekertoernooi waaraan Afghanistan deelgeneem het. Die Afghaanse span is deur Asghar Afghan aangevoer.
Tydens die Krieketwêreldbeker 2019 het al die deelnemende tien spanne in een groep meegeding en ten al die ander spanne te staan gekom. Afghanistan het vervolgens teen Australië, Bangladesj, Engeland, Indië, Nieu-Seeland, Pakistan, Suid-Afrika, Sri Lanka en Wes-Indië te staan gekom. Hulle was egter nie in staat om ’n oorwinning aan te teken nie en het sodoende op die laaste (10de) plek geëindig.
In toetswedstryde dra Afghanistan wit krieketklere met opsionele sweetpakke en baadjies vir koue weer, en die AKR se kenteken word op die regterbors, die vervaardiger se kenteken op die voorarm se mou en die borg se embleem op die middel van die trui vertoon. Die veldwerkers dra ’n rooi bofbalpet of ’n wit sonhoed met die AKR se kenteken op en die kolwer se helm is op ’n soortgelyke manier geverf, met die vlag van Afghanistan bo die AKR se kenteken. In die kleiner formate van krieket dra Afghanistan ’n blou trui in EDIs (of ’n grys trui in T20s), met spatsels van groen, rooi, swart en soms geel. Die AKR se kenteken word op die regterbors vertoon en die borg se embleem in die middel, met die opskrif AFGHANISTAN onder die borg se kenteken en die vervaardiger se kenteken op die voorarm se mou. Gedurende IKR-toernooie word die borg se kenteken na die ander arm se mou verskuif. Die veldwerkers dra ’n blou bofbalpet of ’n rooi sonhoed. Die helms is ook rooi. Die huidige borg is Alokozay Group en die uitruster is TYKA Sports.
Die Ekana Krieketstadion in Lucknow, Indië, dien tans as Afghanistan se "tuisstadion"
As gevolg van die voortgesette oorlog in Afghanistan en die gebreek aan geriewe van ’n internasionale gehalte speel die Afghaanse nasionale krieketspan sy tuiswedstryde nie in Afghanistan nie. Afghanistan het sy "tuiswedstryd" tydens die Interkontinentale beker teen Ierland op die Rangiri Dambulla Internasionale Stadion in Sri Lanka gespeel. Ná hul kwalifisering vir die T20-wêreldbeker het Afghanistan twee EDI-wedstryde teen Kanada op die Sharjah Krieketvereniging-stadion in die VAE gespeel, waardeur dié stadion as "tuisstadion" van Afghanistan bekend geword het.
Aangesien daar planne is om Afghaanse krieket te laat herleef, is ten minste drie internasionale krieketstadions in Afghanistan opgerig. In 2016 het die Shahid Vijay Singh Pathik Sportkompleks in Groter Noida die tuisstadion van die Afghaanse nasionale krieketspan geword nadat hulle besluit het om van Sharjah te skuif. In Junie 2018, nadat hulle toetsstatus verkry het, het Afghanistan sy tuisstadion na die Rajiv Gandhi Internasionale Krieketstadion in Dehradun verskuif. In Mei 2019 het die Afghaanse Krieketraad by die Board of Control for Cricket in India vir ’n nuwe tuiste aangeklop. In Augustus 2019 het die BCCI die Ekana Krieketstadion in Lucknow as nuwe tuiste vir die Afghaanse krieketspan goedgekeur.
1992 Nie in aanmerking nie – nie ’n IKR-lid nie
1996 Nie in aanmerking nie – nie ’n IKR-lid nie
1999 Nie in aanmerking nie – nie ’n IKR-lid nie
2003 Nie ’n IKR-lid op die tyd van kwalifikasie nie
2010 Eerste rondte
2012 Eerste rondte
2014 Eerste rondte
↑ "Men's Test Team Rankings" (in Engels). Internasionale Krieketraad. 6 Januarie 2020. Geargiveer vanaf die oorspronklike op 23 April 2020. Besoek op 25 Januarie 2020.
↑ "Men's ODI Team Rankings" (in Engels). Internasionale Krieketraad. 20 Januarie 2020. Geargiveer vanaf die oorspronklike op 19 April 2020. Besoek op 25 Januarie 2020.
↑ "Men's T20I Team Rankings" (in Engels). Internasionale Krieketraad. 21 Januarie 2020. Geargiveer vanaf die oorspronklike op 19 April 2020. Besoek op 25 Januarie 2020.
↑ 11,0 11,1 11,2 11,3 (en) Morgan, Roy (2007). The Encyclopedia of World Cricket. Cheltenham: SportsBooks. p. 15. ISBN 978-1-899807-51-2.
↑ 12,0 12,1 12,2 12,3 12,4 "Afghanistan". Asiatiese Krieketraad (in Engels). Geargiveer vanaf die oorspronklike op 18 Oktober 2019. Besoek op 25 Januarie 2020.
↑ "Ireland and Afghanistan ICC newest full members amid wide-ranging governance reform" (in Engels). Internasionale Krieketraad. 22 Junie 2017. Geargiveer vanaf die oorspronklike op 23 April 2020. Besoek op 25 Januarie 2020.
↑ "Ireland awarded Test status after 10-year quest". Rte.ie (in Engels). 22 Junie 2017. Geargiveer vanaf die oorspronklike op 26 Desember 2019. Besoek op 25 Januarie 2020.
↑ "Afghanistan, Ireland get Test status". ESPNcricinfo (in Engels). 22 Junie 2017. Geargiveer vanaf die oorspronklike op 21 Desember 2019. Besoek op 25 Januarie 2020.
↑ "Ireland and Afghanistan granted Test status after becoming 11th and 12th full ICC members". The Telegraph (in Engels). 22 Junie 2017. Geargiveer vanaf die oorspronklike op 26 Desember 2019. Besoek op 25 Januarie 2020.
↑ "Ireland & Afghanistan awarded Test status by International Cricket Council". BBC (in Engels). 22 Junie 2017. Geargiveer vanaf die oorspronklike op 2 Januarie 2020. Besoek op 25 Januarie 2020.
↑ "Afghanistan, Ireland get Test status". ESPNcricinfo (in Engels). Geargiveer vanaf die oorspronklike op 23 Augustus 2017. Besoek op 25 Januarie 2020.
↑ McGlashan, Andrew (26 Februarie 2015). "History for Afghanistan, heartbreak for Scotland". ESPNcricinfo (in Engels). ESPN Sports Media. Geargiveer vanaf die oorspronklike op 1 Februarie 2020. Besoek op 25 Januarie 2020.
↑ 20,0 20,1 20,2 20,3 20,4 "A Timeline of Afghanistan Cricket". CricketEurope (in Engels). Geargiveer vanaf die oorspronklike op 21 September 2012. Besoek op 13 Junie 2018.
↑ "Afghanistan win a thrilling final". WCL Division Five Official Site (in Engels). 31 Mei 2008. Geargiveer vanaf die oorspronklike op 19 September 2012. Besoek op 13 Junie 2018.
↑ "ICC Media Release: Afghanistan and Uganda seal place in ICC Cricket World Cup Qualifier". CricketEurope (in Engels). 31 Januarie 2009. Geargiveer vanaf die oorspronklike op 3 Maart 2016. Besoek op 13 Junie 2018.
↑ "Scorecard: Afghanistan v Scotland, 19 April 2009". CricketArchive (in Engels). Geargiveer vanaf die oorspronklike op 3 November 2019. Besoek op 12 November 2011.
↑ Lyall, Rod (22 Desember 2009). "2009: The Year of the Afghans". CricketEurope (in Engels). Geargiveer vanaf die oorspronklike op 3 Maart 2016. Besoek op 13 Junie 2018.
↑ "ACC Twenty20 Cup". CricketEurope (in Engels). Geargiveer vanaf die oorspronklike op 20 Maart 2012. Besoek op 13 Junie 2018.
↑ "UAE v Afghanistan, 30 November 2009". CricketArchive (in Engels). Geargiveer vanaf die oorspronklike op 3 November 2019. Besoek op 12 November 2011.
↑ "Afghanistan v Ireland, 1 February 2010". CricketArchive (in Engels). Geargiveer vanaf die oorspronklike op 3 November 2019.
↑ "World Twenty20 Cup Qualifier". CricketEurope (in Engels). Geargiveer vanaf die oorspronklike op 2 Februarie 2012. Besoek op 13 Junie 2018.
↑ "Afghanistan v. India". CricketArchive (in Engels). Geargiveer vanaf die oorspronklike op 3 November 2019. Besoek op 13 Julie 2016.
↑ "Afghanistan v. South Africa". CricketArchive (in Engels). Geargiveer vanaf die oorspronklike op 23 Oktober 2019. Besoek op 13 Julie 2016.
↑ "2009–10 Intercontinental Cup". CricketEurope (in Engels). Geargiveer vanaf die oorspronklike op 23 Maart 2019. Besoek op 13 Junie 2018.
↑ "Afghanistan v Nepal, 9 April 2010". CricketArchive (in Engels). Geargiveer vanaf die oorspronklike op 1 Februarie 2020. Besoek op 12 November 2011.
↑ "2010 WCL Division One". CricketEurope (in Engels). Geargiveer vanaf die oorspronklike op 29 September 2012. Besoek op 13 Junie 2018.
↑ "Afghanistan v Bangladesh, 26 November 2010". CricketArchive (in Engels). Geargiveer vanaf die oorspronklike op 1 Februarie 2020. Besoek op 12 November 2011.
↑ "2011–13 Intercontinental Cup results". CricketEurope (in Engels). Geargiveer vanaf die oorspronklike op 20 Augustus 2012. Besoek op 13 Junie 2018.
↑ (en) "2011–13 Intercontinental Cup One-day results". CricketEurope. Geargiveer vanaf die oorspronklike op 29 Julie 2012. Besoek op 13 Junie 2018.
↑ "2011 ACC Twenty20 Cup". Asiatiese Krieketraad (in Engels). Geargiveer vanaf die oorspronklike op 18 Oktober 2019. Besoek op 13 Junie 2018.
↑ "Afghanistan hit Scotland World Cup hopes". ESPNcricinfo (in Engels). 8 Maart 2013. Geargiveer vanaf die oorspronklike op 22 Junie 2019. Besoek op 13 Julie 2016.
↑ "Dawlatzai stars with eleven wickets". ESPNcricinfo (in Engels). 14 Maart 2013. Geargiveer vanaf die oorspronklike op 18 Augustus 2019. Besoek op 13 Julie 2016.
↑ (en) Wadir, Zabihullah Safi (27 June 2013). "Afghanistan cricket receives associate status". Sport.af. Geargiveer vanaf die oorspronklike op 2 November 2013. Besoek op 28 Junie 2013.
↑ Gollapudi, Nagraj (28 Junie 2013). "Afghanistan get Associate membership". ESPNcricinfo (in Engels). Geargiveer vanaf die oorspronklike op 13 Junie 2018. Besoek op 13 Julie 2016.
↑ Farooq, Umar (18 April 2013). "Afghanistan allocated $422,000 by ICC for assistance". ESPNcricinfo (in Engels). Geargiveer vanaf die oorspronklike op 13 Junie 2018. Besoek op 13 Julie 2016.
↑ Farooq, Umar (22 Maart 2013). "Afghanistan sign up for Pakistan support". ESPNcricinfo (in Engels). Geargiveer vanaf die oorspronklike op 2 Augustus 2019. Besoek op 13 Julie 2016.
↑ "Afghanistan secure World Cup berth". ESPNcricinfo (in Engels). 4 Oktober 2013. Geargiveer vanaf die oorspronklike op 11 Mei 2019. Besoek op 13 Julie 2016.
↑ "7th Match, Pool A: Afghanistan v Bangladesh at Canberra, Feb 18, 2015 – Cricket Scorecard". ESPNcricinfo (in Engels). Geargiveer vanaf die oorspronklike op 9 Junie 2017. Besoek op 13 Julie 2016.
↑ (en) Passa, Dennis (18 Februarie 2015). "Hands on heart, Afghanistan's cricket team makes history by playing 1st match at World Cup". U.S. News & World Report. Geargiveer vanaf die oorspronklike op 16 Augustus 2016. Besoek op 13 Julie 2016.
↑ McGlashan, Andrew (26 Februarie 2015). "History for Afghanistan, heartbreak for Scotland". ESPNcricinfo (in Engels). ESPN Sports Media. Geargiveer vanaf die oorspronklike op 26 April 2019. Besoek op 10 November 2019.
↑ "Afghanistan break into top 10 of ODI rankings". ESPNcricinfo (in Engels). 27 Desember 2015. Geargiveer vanaf die oorspronklike op 22 Junie 2019. Besoek op 27 Desember 2015.
↑ Samiuddin, Osman; Gollapudi, Nagraj (4 Februarie 2017). "Big-Three rollback begins, BCCI opposes". ESPNcricinfo (in Engels). Geargiveer vanaf die oorspronklike op 10 Augustus 2017. Besoek op 4 Februarie 2017.
↑ "Afghanistan to host Ireland in India in March 2017". ESPNcricinfo (in Engels). 25 Julie 2016. Geargiveer vanaf die oorspronklike op 11 Augustus 2017. Besoek op 25 Julie 2016.
↑ "Ireland, Afghanistan set to play nine matches in India". Cricbuzz (in Engels). 25 Julie 2016. Geargiveer vanaf die oorspronklike op 11 Mei 2019. Besoek op 25 Julie 2016.
↑ "Afghanistan set to play first full series against West Indies". ESPNcricinfo (in Engels). 25 Julie 2016. Geargiveer vanaf die oorspronklike op 11 Augustus 2017. Besoek op 25 Julie 2016.
↑ "Afghanistan, West Indies to play three T20Is, three ODIs in June". ESPNcricinfo (in Engels). 29 Maart 2017. Geargiveer vanaf die oorspronklike op 10 Julie 2017. Besoek op 22 Junie 2017.
↑ Krishnaswamy, Karthik (4 Junie 2017). "Samuels' 89* completes West Indies sweep". ESPNcricinfo (in Engels). Geargiveer vanaf die oorspronklike op 22 Julie 2017. Besoek op 6 Junie 2017.
↑ "Former India batsman Lalchand Rajput named Afghanistan coach". ESPNcricinfo (in Engels). 25 Junie 2016. Geargiveer vanaf die oorspronklike op 13 Junie 2018. Besoek op 13 Julie 2016.
↑ "Aim to be in top six in ODIs by 2019 – Afghanistan CEO". ESPNcricinfo (in Engels). 12 Julie 2016. Geargiveer vanaf die oorspronklike op 13 Junie 2018. Besoek op 13 Julie 2014.
↑ Della Penna, Peter (13 Julie 2016). "Afghanistan hopeful of bilateral ODIs in India". ESPNcricinfo (in Engels). Geargiveer vanaf die oorspronklike op 13 Junie 2018. Besoek op 13 Julie 2016.
↑ "ICC votes for Afghanistan, Ireland as Test playing nations". WION TV (in Engels). 22 Junie 2017. Geargiveer vanaf die oorspronklike op 19 Januarie 2020. Besoek op 22 Junie 2017.
↑ "Afghanistan to make Test debut in India". Internasionale Krieketraad (in Engels). 11 Desember 2017. Geargiveer vanaf die oorspronklike op 11 Mei 2019. Besoek op 12 Desember 2017.
↑ Gollapudi, Nagraj (12 Desember 2017). "Ireland, Afghanistan set to play consistent Test cricket". ESPNcricinfo (in Engels). Geargiveer vanaf die oorspronklike op 13 Februarie 2020. Besoek op 12 Desember 2017.
↑ "Historic India-Afghanistan Test from June 14 in Bengaluru". The Times of India (in Engels). 16 Januarie 2018. Geargiveer vanaf die oorspronklike op 19 Junie 2018. Besoek op 16 Januarie 2018.
↑ "India, Afghanistan Test in June". Asian News International (in Engels). 16 Januarie 2018. Geargiveer vanaf die oorspronklike op 11 Mei 2019. Besoek op 16 Januarie 2018.
↑ Shashank Kishore. "Afghanistan chase historic Test win after Rashid Khan's five-for". ESPNcricinfo (in Engels). Geargiveer vanaf die oorspronklike op 27 Mei 2019. Besoek op 16 Maart 2019.
↑ Varun Shetty. "Rahmat Shah, Ihsanullah see Afghanistan through to historic maiden Test win". ESPNcricinfo (in Engels). Geargiveer vanaf die oorspronklike op 27 Mei 2019. Besoek op 16 Maart 2019.
↑ "Afghanistan qualify for CWC19". Internasionale Krieketraad (in Engels). 23 Maart 2018. Geargiveer vanaf die oorspronklike op 5 Junie 2019. Besoek op 24 November 2019.
↑ (en) "Official sponsors of the top ten cricket teams". Cricket Now 24/7. 6 November 2018. Besoek op 17 Februarie 2020.
↑ "Afghanistan Has A New Home Ground". Asiatiese Krieketraad (in Engels). 22 Februarie 2010. Geargiveer vanaf die oorspronklike op 17 Februarie 2020. Besoek op 13 Julie 2016.
↑ "India to host Afghanistan home games". ESPNcricinfo (in Engels). 10 Desember 2015. Geargiveer vanaf die oorspronklike op 8 Desember 2018. Besoek op 11 Desember 2015.
↑ Lokapally, Vijay (2 Desember 2015). "Soon a Noida home for Afghan cricketers". The Hindu (in Engels). Geargiveer vanaf die oorspronklike op 30 Desember 2019. Besoek op 22 Februarie 2016.
↑ "First-Class Matches played on Greater Noida Sports Complex Ground, Greater Noida (1)". CricketArchive (in Engels). Geargiveer vanaf die oorspronklike op 17 Februarie 2020. Besoek op 22 Februarie 2016.
↑ "Cricket diplomacy: Doon to be Afghanistan team's new home". Times of India (in Engels). 14 Junie 2018. Geargiveer vanaf die oorspronklike op 29 April 2020. Besoek op 2 Oktober 2018.
↑ "ACB asks BCCI for new base with better logistics". Sportstar (The Hindu) (in Engels). 16 Mei 2019. Geargiveer vanaf die oorspronklike op 17 Februarie 2020. Besoek op 2 Oktober 2018.
↑ "ACB asks BCCI for new base with better logistics". CricketNext (News18) (in Engels). 8 Augustus 2019. Geargiveer vanaf die oorspronklike op 9 Augustus 2019. Besoek op 2 Oktober 2018.
↑ "Statistics / Statsguru / Combined Test, ODI and T20I records / Team records". ESPNCricinfo (in Engels). Geargiveer vanaf die oorspronklike op 29 April 2020. Besoek op 2 Oktober 2018.
Wikimedia Commons bevat media in verband met Afghaanse nasionale krieketspan.
(en) Afghanistan Cricket Board
Ontsluit van "https://af.wikipedia.org/w/index.php?title=Afghaanse_nasionale_krieketspan&oldid=2219380"
Die bladsy is laas op 28 Junie 2020 om 17:23 bygewerk.